Buinaksk

Buinaksk (, , , ) om Venäman lidn da lidnümbrik Dagestanan Tazovaldkundan keskuzpalan suves. Se om Buinakskan rajonan administrativižeks keskuseks mugažo, ei mülü rajonha.

 Istorii 
Eländpunktan aluz om pandud vl 1834, i vhesai 1922 sen oficialine nimituz oli Temir-Han-Šur. Nimitihe järven i jogen mödhe, kuivatihe Temir-Han-Šur-järved vl 1854. Žilo sai lidnan statusad vl 1866. Luja manrehkaiduz tegihe lidnas vn 1970 14. päiväl semendkud.

Buinaksk šingotase nenil tegimil: agregattegim (gidravližed i poltuzagregatad), ladimensauvomižen tegim, konservtegim (keitišed, džemad, kompotad). Ende meblin, kengiden, omblendan, trikokanghiden fabrik radoiba mugažo.

 Geografijan andmused 
Lidn sijadase ümbärdajan rajonan keskuzpalas, Šuraozen'-mägijogen randal ( 80 km pitte, lankteb Kaspijha), 500 m keskmäižel korktusel valdmeren pindan päl. Kurortine tahond levineb lidnas ümbri.

Matkad lähembaižhe Mahačkal-lidnhasai om nell'kümne kilometrad pohjoižpäivnouzmha orhal, raudtel vai avtol.

 Tobmuz 
Buinaksk om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez'. Edeližed lidnan Administracijan pämehed oma Šamil' Isaev (heinku-reduku 2024), Islamudin Nurgudaev (sügüz'ku 2017 — heinku 2024), Zakarja Amirov (eloku 2016 — sügüz'ku 2017), Gusein Gamzatov (reduku 2015 — eloku 2016), Zajirbek Valiev (radoi vn 2015 redukuhusai). Lidnümbrikon Deputatoiden suiman ezimez' om Jusupgadži Bartihanov (Юсупгаджи Бартыханов) vn 2025 redukuspäi. Edeližed lidnan suiman ezimehed oma Magomedhan Dajitbegov (reduku 2020 — reduku 2025), Temirlan Temirhanov (tal'vku 2015 — kül'mku 2018, reduku 2019 — reduku 2020), Šamil' Atašev (kül'mku 2018 — reduku 2019), Gusein Gamzatov (oli radnikusel vn 2015 tal'vkuhusai).

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 62 623 ristitud, vn 2021 — 68 121 eläjad. Kaik 64 538 eläjad oli lidnas vl 2017. Kaikiš suremb lidnan ristitišt om nügüd'.

Rahvahad (enamba 0,4 % vl 2010): avarad — 45,8 %, kumikalaižed — 30,8 %, venälaižed — 7,0 %, lakalaižed — 6,8 %, darginalaižed — 6,3 %, azerbaidžanlaižed — 0,6 %, lezginalaižed — 0,4 %, toižed rahvahad — 1,9 %, rahvahuden ozutandata — 0,4 %.

Islaman järed džuma-mečet' i koume pühäpertid, medrese i institut oma avaitud lidnas. Ortodoksižen hristanuskondan ph. Aleksandr Nevskijan jumalanpert'Buinakskan pühäpertid sobory.ru-saital.  om saudud vl 2000, panihe kaht tošt pühäpertid mantazole nevondkundaližen aigan. Judaizman pühäpert' ei ole väges hudran olendan tagut.

 Openduz 
Lapsiden opendusen aluzkundad oma kaks'kümne üks' nimitadud i nomeruidud päivkodid (nomer 1..21), kümne keskškolad (nomer 2..11), gimnazii nevondkundaližen A. Hutoränskii-vägimehen nimed, kaks' liceid (akademine i Fazu Alijevan nimed), keskškol-internat nomer 3, sanatorine škol-internat nomer 7, lapsiden sädamižen pert'kulu, muzikškol, koume sportškolad (muite, borcuindan, olimpižen varan boksas).

Professionaližen opendusen aluzkundad oma professionaliž-pedagogine kolledž Rasul Gamzatovan nimedProfessionaliž-pedagogižen kolledžan Rasul Gamzatovan nimed sait (bpkgam.ru). , maižanduzkolledž Š.I. Šihsajidovan nimedMaižanduzkolledžan Š.I. Šihsajidovan nimed openduzkeskusen sait (sk-im.dagestanschool.ru). , ekonomikan da edheotaikundan kolledžBuinakskan ekonomikan da edheotaikundan kolledžan sait (keipbk.ru). , medicinine školBuinakskan medicinižen školan sait (bmu-05.ru). , viž üläopendusen aluzkundad (Moskv, Belgorod, Mahačkal, Piter).

 Galerei 

 Homaičendad 

 Irdkosketused 
 Lidnümbrikon tobmuden aluzkundoiden oficialine sait (buynaksk05.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Dagestanan Tazovaldkundan lidnad
Kategorii:Dagestanan Tazovaldkundan lidnümbrikod
*